Daily Trading Strategy (บ่าย) – บล.ธนชาต
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ธนชาต 
8 ธ.ค. 2558

กลุ่มหุ้นขนาดใหญ่ โดยเฉพาะพลังงาน กดดัน SET ปรับลดลงต่อ…รับ 1,305 จุด
ดัชนี SET อยู่ที่ 1,317.10 จุด -16.47 จุด -16.47% ปริมาณซื้อขาย 17,643 ล้านบาท
แนวรับ : 1,310 / 1,305 จุด, แนวต้าน : 1,325 / 1,335 จุด
 
สรุปทิศทางและแนวโน้มตลาด
SET มีแนวโน้มรูปแบบ Head &amp; Shoulder ที่ 1,305 จุด: SET ปรับลดลงตั้งแต่เปิดตลาดทำจุดต่ำสุดที่ 1,315 จุด ด้วยแรงขายหุ้นขนาดใหญ่เกือบทุกกลุ่ม โดยเฉพาะกลุ่มพลังงานที่ได้รับแรงกดดันจากราคาน้ำมันที่ปรับลดลง โดยถ้าพิจารณาในทางเทคนิค ดูเหมือนว่า SET ทำรูปแบบ Head &amp; Shoulder โดยมีแนวรับสำคัญที่บริเวณ 1,305 จุด แนะนำ “Selective” ต่อไป เน้น รับเหมาฯ สื่อสารปันผลสูง และหุ้น Momentum แข็ง อย่าง CK INTUCH ADVANC BDMS MINT
CK ชนะประมูลรถไฟรางคู่จิระ-ขอนแก่น 2.34 หมื่นล้านบาท: แนะนำ “ซื้อ” CK ล่าสุดชนะประมูลระไฟรางคู่จิระ-ขอนแก่น 2.34 หมื่นล้านบาท (ราคากลาง 2.36 หมื่นล้านบาท) โดยนอกจากการชนะประมูลจะเป็นการเพิ่ม Backlog แล้ว ประเด็นการควบรวมกิจการระหว่าง BMCL + BECL = BEM เร็วๆ นี้ทำให้ BEM มีความพร้อมทั้งฐานเงินทุน และมีโอกาสในการเติบโตธุรกิจรถไฟฟ้าอีกมาก จะเป็นปัจจัยบวกต่อราคาหุ้นในระยะ 1-2 เดือนข้างหน้า
SET ทำรูปแบบ Head &amp; Shoulder…แนวรับสำคัญ 1,305 จุด
 
หุ้นที่น่าสนใจทางเทคนิค
COL “ซื้อ” ราคาหุ้นแกว่งตัวขึ้นต่อตามกรอบขาขึ้นหลังพักตัว ด้วยแท่งเทียนรูปแบบ Three White Soldiers พร้อมปริมาณการซื้อขายสนับสนุนหนาแน่น สอดคล้องกับเครื่องมือ MACD ที่ตัด 0 ขึ้นและ DI+ ตัด DI- ขึ้นสนับสนุนแนวโน้ม เป็นจังหวะซื้อเก็งกำไร มีแนวต้านแรกที่ 43.75 บาท และแนวต้านถัดไปที่ 45.00 บาท
NOK “ซื้อ” ราคาหุ้นเริ่มมีจังหวะฟื้นตัวขึ้นยืนเหนือเส้นค่าเฉลี่ยระยะสัปดาห์ ด้วยแท่งเทียนรูปแบบ Tweezer Bottom พร้อมปริมาณการซื้อขายกลับมาอีกครั้ง สอดคล้องกับเครื่องมือ MACD ที่ตัด Signal ขึ้น เป็นจังหวะซื้อเก็งกำไร  แนวต้านแรกที่ 7.20 บาท ผ่านได้จะมีเป้าหมายถัดไปที่ 7.50 บาท
SEAFCO “ซื้อ” ราคาหุ้นเริ่มมีจังหวะฟื้นตัวขึ้น มีสัญญาณกลับตัวจากแท่งเทียนรูปแบบ Bullish Counter Attack สอดคล้องกับเครื่องมือ DI+ ที่เริ่มชี้ขึ้น เป็นจังหวะซื้อเก็งกำไรตามฟื้นตัว มีแนวต้านแรกที่ 9.40 บาท  และเป้าหมายถัดไปที่ 9.70 บาท
 